  Наталья Тетерина Туннэ, 17-тӥ коньывуонэ, «Мынам Удмуртие» радиолэн меӵак эфираз удмурт кырӟасьёслэн «Элькуновидение» вожвылъяськоназы сцена вылэ потон радлыкъя пус чӧлтон радъязы. Сое «Удмурт дунне» газетлэн валтӥсь редакторез но «Удмурт Кенеш» огазеяськонлэн исполкомезлэн ёзчиез Зинаида Рябинина но «Мынам Удмуртие» телерадиокомпанилэн крезьгуръя редакторез Пётр Пушкин ортчытӥзы. «Элькуновидение» вожвылъяськонэ пыриськись кырӟасьёслэн сцена вылэ потон радлыксы:  Ленин ёрос, Ижкар — ансамбль «Задор мылкыд», «Яратонмы» кырӟан, крезьгурез но кылъёсыз Ада Диевалэн;  Алнаш ёрос — Анастасия Иванова,   «Мон гуртам куно гинэ на» кырӟан, крезьгурез Анастасия Ивановалэн, кылъёсыз Анна Бурдиналэн;  Глазкар — Наталья Богданова, «Малы меда» кырӟан, крезьгурез Ольга Перминовалэн, кылъёсыз Людмила Куртеевалэн;  Можга ёрос — Сергей Вотяков, «Тыныд, яратонэ» кырӟан, крезьгурез Сергей Кайсинлэн, кылъёсыз Татьяна Черновалэн;  Кез ёрос — Сергей Ефремов, «Сяськаныл» кырӟан , крезьгурез но кылъёсыз Сергей Ефремовлэн;  Октябрь ёрос, Ижкар — «Тюрагай» ансамбль, «Удмурт шаермы» кырӟан, крезьгурез но кылъёсыз Виктор Бочкарёвлэн;  Вавож ёрос — ансамбль «ВАЛАН», «Улонысь улонэ» кырӟан, крезьгурез Елена Дементьевалэн, кылъёсыз Евгений Китовлэн но Мария Бегишевалэн;  Вотка кар — Любовь Иванова но Лариса Загуляева, «Итаысь италмас» кырӟан, крезьгурез но кылъёсыз Любовь Иванова;  Татарстан, Менделеевск ёрос — вокалъя пиосмурт трио «ТАУ 17», «Легезьпу» кырӟан, крезьгурез Виктор Никифоровлэн, кылъёсыз А. Белоноговлэн;  Сарапул ёрос — Павел Смирнов, «Чирдоз уӵы» кырӟан, крезьгурез но кылъёсыз Павел Смирновлэн;  Кияса ёрос — Людмила Семёнова, «Ваньмон дыр» кырӟан, крезьгурез но кылъёсыз Евгения Анисимовалэн;  Дэбес ёрос — Ольга Перевозчикова, «Палэзьпу юмшан» кырӟан, крезьгурез но кылъёсыз Ольга Перевозчиковалэн;  Эгра каргурт — пиосмурт квинтет «QUEENтет», «Улон уг ортчы токма» кырӟан, крезьгурез но кылъёсыз Денис Чирковлэн;  Яр ёрос — Татьяна Данилова, «Шундыё шуд» кырӟан, крезьгурез Елена Васильевалэн, кылъёсыз Алексей Ельцовлэн;  Устинов ёрос, Ижкар — Алексей Пикулев, «Эктом, эшшо, эшшо» кырӟан, крезьгурез но кылъёсыз Алексей Пикулевлэн;  Татарстан, Агрыз ёрос — Эдуард Мираев, «Анай» кырӟан, крезьгурез но кылъёсыз Эдуард Мираевлэн;  Индустри ёрос, Ижкар — Владимир Вахрушев, «Зарни италмас» кырӟан, крезьгурез Владислав Андреевлэн, кылъёсыз Владислав Андреевлэн но Владимир Вахрушевлэн;  Пичи Пурга ёрос — группа «Эрик», «Ижкар вера» кырӟан, крезьгурез Дмитрий Григорьевлэн, кылъёсыз Анастасия Шумиловалэн;  Шаркан ёрос — Александра Протопопова, «Тон суреда мыным сяська» кырӟан, крезьгурез но кылъёсыз Татьяна Хохряковалэн. Зинаида Рябинина пусйиз, «Элькуновидение» — со Удмуртиысь одӥгез синмаськымон проект, кудӥз понна тросэз дурбасьто. «Удмурт дунне» та ужрадысь кырӟанъёсын бичет поттыны мылкыд каре. Газетлэн валтӥсь редакторез артистъёсты чупрес кариськыны, кырӟанъёслэсь кылъёссэс но, крезьгурзэс но газа вылэ гожтыны куриз. Пётр Пушкин «Элькуновидение» вожвылъяськонысь кырӟанъёс «Мынам Удмуртие» телерадиокомпанилэсь крезьгур шыкыссэ узырмыто шуыса пусйиз. Тодэ вайытом, вожвылъяськонлэн эсэпъёсыз, азьвыл аръёсын ӵошатыса, воштӥськизы. Туэ устозэ кырӟасез удысужлыко жюри быръёз. Кылем аръёсы вормисе потэ вал тужгес трос смс-куара люкам артист. «Элькуновидение» конкурслэн быръён люкетэз 8-тӥ коньывуонэ ортчиз, со пыр элькунысьтымы 19 кырӟасьёс потӥзы. Соос вуоно кӧснуналэ, 21-тӥ коньывуонэ, ӵошатсконлэн кыкетӥ люкетаз «Аксион» дворецлэн сцена вылаз потозы. Тегъёс: Лулчеберет Ижкар Удмуртия кырӟан крезьгур Элькуновидение  